***Sinteza obiecțiilor și propunerilor/recomandărilor prezentate de către părţile consultate la proiectul Hotărârii ANRE***

 ***cu privire la aprobarea Metodologiei de calculare a plăților pentru neutralitate***

|  |  |  |  |  |
| --- | --- | --- | --- | --- |
| Pct. | Participantul la avizare/ expertizare | Text conform proiectului | Redacţia propusă de instituţia care a prezentat avizul | Argumentele privind acceptarea sau respingerea propunerii |
|  | Ministerul Energiei (aviz nr. 07-2374) | Urmare examinării proiectului „Metodologia de calculare a plăților pentru neutralitate”, în cadrul competențelor funcționale, susținem aprobarea acestuia și considerăm că implementarea sa va aduce beneficii semnificative sectorului energetic al Republicii Moldova. Cu toate acestea, în urma analizei detaliate a proiectului, dorim să solicităm următoarele ajustări pentru a asigura claritate și eficiență în aplicarea regulamentului, respectând în același timp cerințele prevăzute de articolul 54 din Legea nr. 100/2017 cu privire la actele normative. În ceea ce privește articolul 11, expresiile „ANRE poate efectua audit” și „poate respinge costuri și venituri dacă consideră că acestea au fost suportate în mod ineficient” pot introduce ambiguitate și incertitudine. Recomandăm modificarea textului pentru a specifica condițiile precise în care ANRE este obligată să efectueze audituri și să respingă costurile și veniturile, conform principiilor de claritate și precizie.În ceea ce privește articolul 7 alineatul 4, expresia „Alte costuri legate de activitatea de echilibrare, dacă este cazul” ar putea fi interpretată diferit în funcție de circumstanțe. Propunem modificarea acestui alineat pentru a detalia condițiile exacte în care ANRE va accepta aceste costuri, în conformitate cu cerințele de claritate și uniformitate. Considerăm că aceste ajustări vor contribui la o aplicare mai clară și uniformă a metodologiei și vor asigura transparența necesară în procesul de implementare, respectând în același timp normele de elaborare a actelor normative. | Se acceptă. Nu se acceptă. A se vedea pct. 538 din Codul retelelor de gaze naturale)*.* Nu pot fi enumerate expres toate costurile care reprezintă de fapt toate cheltuielile costurile aferente activităţilor desfăşurate de OST în vederea îndeplinirii actiunilor de echilibrare. |
| Pct. 1 | SA „Moldovagaz”nr. 02/2-2475 din 03.09.2024 | Metodologia de calculare a plăților pentru neutralitate (în continuare - Metoda) stabilește modul de calculare de către OST a plăților pentru neutralitate, în scopul asigurării neutralității costurilor acțiunilor de echilibrare întreprinse de OST, în conformitate cu Codul rețelelor de gaze naturale, aprobat prin Hotărârea Consiliului de administrație nr. 420/2019. | Pct**.** 1 textul „*nr. 420/2019*” se va substitui cu textul „*al ANRE nr. 420/2019 (în continuare – Codul rețelelor de gaze naturale)*”. | Se acceptă. |
| Pct. 4 | SA „Moldovagaz”nr. 02/2-2475 din 03.09.2024 | OST nu înregistrează câştiguri sau pierderi ca urmare a achitării sau perceperii plăţii pentru dezechilibru zilnic, plăţii intrazilnice, plăţilor privind acţiunile de echilibrare şi de alte cheltuieli legate de activităţile de echilibrare, care reprezintă de fapt toate activităţile desfăşurate de OST în vederea îndeplinirii obligaţiilor prevăzute în Regulile pieței. | textul „*Regulile pieței*” se va substitui cu textul „*Codul rețelelor de gaze naturale și în Regulile pieței gazelor naturale, aprobate prin Hotărârea Consiliului de administrație al ANRE nr. 534/2019 (în continuare - Regulile pieței)*”. | Se acceptă. |
| Pct. 6 | SA „Energocom” nr. 11/24-2942 din 03.09.2024 | Plata de neutralitate include doar costurile și veniturile care decurg direct din acțiunile de echilibrare efectuate de OST | Pct. 6 al proiectului Metodei relevă că plata de neutralitate include doar costurile și veniturile care decurg direct din acțiunile de echilibrare efectuate de OST. Cu toate acestea, pct.7.4) al Metodei prevede că plata pentru neutralitate poate include și alte costuri legate de activitatea de echilibrare, precum: a) cheltuielile pentru dezvoltarea și menținerea unei platforme de echilibrare; b) cheltuielile accesării platformelor de tranzacționare unde OST efectuează acțiuni de echilibrare; c) cheltuielile de tranzacție legate de cumpărarea sau vânzarea gazelor naturale pentru echilibrare de către OST pentru platformele de tranzacționare; d) cheltuielile de finanțare aferente marjelor de tranzacționare pentru realizarea acțiunilor de echilibrare.***Argumentarea***: Potrivit art.2 din Legea nr.108/2016 cu privire la gazele naturale, serviciile de sistem sunt definite ca fiind serviciile necesare pentru asigurarea accesului la rețelele de transport și de distribuție a gazelor naturale, la instalațiile de stocare, precum și pentru exploatarea acestora, inclusiv serviciile de echilibrare, de amestecare şi de injectare a gazelor naturale, dar care nu țin de instalaţiile destinate operatorului sistemului de transport pentru îndeplinirea funcțiilor sale. Conform art.39 alin.(4) din Legea nr.108/2016, operatorul sistemului de transport îndeplinește funcțiile de dispecerat în scopul gestionării volumelor de gaze naturale livrate prin reţelele de transport al gazelor naturale şi asigură echilibrarea sistemului de gaze naturale, precum şi prestarea serviciilor de sistem, cu respectarea principiului eficienţei maxime la costuri minime, în condiţiile stabilite în prezenta lege, în Codul rețelelor de gaze naturale, în Regulile pieţei gazelor naturale. Regulile utilizate de operatorul sistemului de transport în acest scop trebuie să fie obiective, transparente şi nediscriminatorii, inclusiv în ceea ce privește taxarea utilizatorilor de sistem pentru provocarea dezechilibrelor în reţelele de transport al gazelor naturale. Condiţiile, inclusiv regulile şi tarifele pentru prestarea serviciilor de către operatorul sistemului de transport, se stabilesc în mod nediscriminatoriu. Tarifele trebuie să reflecte costurile şi să fie publicate după aprobarea lor de către Agenţie. nr. 11/24-2942 din 03.09.2024 la nr. 04-04/4092 din 16.08.2024 Totodată, pornind de la Metodologia de calculare, aprobare și aplicare a tarifelor pentru serviciul de transport al gazelor naturale, aprobată prin HCA ANRE nr.535/2019, observăm că în structura tarifului reglementat pentru serviciul de transport al gazelor naturale sunt deja incluse cheltuielile aferente serviciilor prestate de terți necesare pentru desfăşurarea activităţii de transport al gazelor naturale (CSTn), precum și cheltuielile administrative (CAn), care ar cuprinde inclusiv și cheltuielile stipulate în pct.7. 4) al Metodei. Astfel, având în vedere că, cheltuielile stipulate în pct.7.4) al Metodei nu decurg direct din acțiunile de echilibrare efectuate de OST, ci sunt legate de prestarea serviciilor de sistem de către OST, considerăm că aceste costuri ar trebui să fie acoperite prin tariful reglementat și nu incluse în plata pentru neutralitate, care ar trebui să reflecte strict costurile directe asociate acțiunilor de echilibrare. Prin urmare, propunem să reconsiderați includerea acestor categorii de costuri în metodologia propusă, astfel încât să se asigure o conformitate strictă cu principiul neutralității costurilor pentru acțiunile de echilibrare, conform spiritului Metodei și a prevederilor pct. 6 enunțate supra. | Se acceptă parțial, a se vedea redacția pct. 7  |
| Pct. 7 | „Transautogaz” S.R.L.nr. 330 din 23 august 2024 | 7. Plata pentru neutralitate include următoarele categorii de costuri:1) costuri rezultate din efectuarea acțiunilor de echilibrare de către OST (achiziționarea gazelor naturale pentru echilibrare în baza contractelor privind serviciile de echilibrare). | Pct. 7 Plata pentru neutralitate include urmatoarele categorii de costuri: 1) costuri rezultate din efectuarea actiunilor de echilibrare de către OST (*achizitionarea gazelor naturale pentru echilibrare in baza contractelor privind servicile de echilibrare*). Nu este clar acest aspect si solicităm o explicatie mai detaliat referitoare la procedura de achizitie a gazelor naturale si cheltuielile asociate. | OST are dreptul să contracteze servicii de echilibrare în bază de licitație conform condițiilor aprobate de ANRE. Regulilor pieței gazelor naturale prevăd că OST achiziționează servicii de echilibrare în acele situații în care PSTS nu pot fi furnizate, sau nu vor fi suficiente pentru menținerea parametrilor tehnici de funcționare ai rețelei de transport al gazelor naturale în limitele operaționale, sau în absența lichidității pe piața de gaze naturale în ceea ce privește PSTS. |
| Pct. 7, 8 | SA „Moldovagaz”nr. 02/2-2475 din 03.09.2024 | **7.** Plata pentru neutralitate include următoarele categorii de *costuri:*1. costuri rezultate din efectuarea acțiunilor de echilibrare de către OST (achiziționarea gazelor naturale pentru echilibrare în baza contractelor privind serviciile de echilibrare).
2. costuri rezultate din utilizarea punctelor de intrare și de ieșire din rețeaua de transport a gazelor naturale de către OST pentru a efectua acțiuni de echilibrare.
3. plăți achitate PRE de către OST, din cauza dezechilibrelor pozitive ale acestora.
4. Alte costuri legate de activitatea de echilibrare, dacă este cazul:
	* 1. cheltuielile pentru dezvoltarea și menținerea unei platforme de echilibrare;
		2. cheltuielile accesării platformelor de tranzacționare unde OST efectuează acțiuni de echilibrare;
		3. cheltuielile de tranzacție legate de cumpărarea sau vânzarea gazelor naturale pentru echilibrare de către OST pentru platformele de tranzacționare;
		4. cheltuielile de finanțare aferente marjelor de tranzacționare pentru realizarea acțiunilor de echilibrare.

8 Plata pentru neutralitate include următoarele categorii de *venituri:** 1. venituri generate din efectuarea acțiunilor de echilibrare de către OST (vânzarea gazelor de echilibrare în baza contractului pentru servicii de echilibrare).
	2. venituri generate din utilizarea punctelor de intrare și de ieșire din sistemul de transport de către OST pentru a efectua acțiuni de echilibrare;
 | La pct. 7 și pct. 8 de exclus subpct. 2), deoarece aceste costuri și venituri sunt incluse în costurile și veniturile prevăzute în subpct. 1) „achiziționarea/vânzarea gazelor naturale pentru echilibrare în baza contractelor pentru serviciile de echilibrare” | Se acceptă.  |
| Pct. 9 | SA „Moldovagaz”nr. 02/2-2475 din 03.09.2024 | OST menține un cont separat (cont de neutralitate) în care:* 1. percepe toate cheltuielile legate de echilibrare, în conformitate cu categoriile de costuri definite la Articolul 3,

creditează toate veniturile sale aferente echilibrării, în conformitate cu categoriile de venituri definite la Secțiunea 1. | Pct. 9 subpct. 1) textul „*la Articolul 3*” se va substitui cu textul „*la Secțiunea 1*”. | Se acceptăTextul „la Articolul 3” a fost substituit cu textul „la Secțiunea 1”. |
| Pct. 9 | „Transautogaz” S.R.L.nr. 330 din 23 august 2024 | 9. OST menține un cont separat (cont de neutralitate) în care:1) percepe toate cheltuielile legate de echilibrare, în conformitate cu categoriile de costuri definite la Articolul 3 | Pct. 9: OST mentine un cont separat (cont de neutralitate) în care: 1) percepe toate cheltuielile legate de echilibrare, în conformitate cu categoriile de costuri definite la Articolul 3. Mentionăm că Articolul 3 nu a fost găsit in document; considerăm cã acesta a fost omis sau nu fost numerotat corect |
| Pct. 10 | SA „Moldovagaz”nr. 02/2-2475 din 03.09.2024 | 1. OST va utiliza soldul contului de neutralitate la sfârșitul fiecărei luni pentru a calcula *tariful de neutralitate* (TN), exprimat în MDL/kWh, după formula următoare:

Unde:*NBal*: soldul contului de neutralitate la sfârșitul lunii, în lei, calculat ca diferență între suma veniturilor creditate în cont, minus suma cheltuielilor încasate în cont, în durata lunii.*Adj*: o modificare pozitivă sau negativă a soldului contului de neutralitate la finele lunilor precedente, în lei, după caz: | * după cuvintele „*fiecărei luni*” se va completa cu cuvintele „*de decontare*”;
* la noțiunea sintagmei *NBal* cuvântul „*în*” se va substitui cu cuvântul „*pe*”;
* la noțiunea sintagmei *Adj* subpct. 1) textul „*cu alineatul 3 al prezentului Articol*” este necesar de redactat, întrucât proiectul Metodologiei nu conține alineate și articole.
 | Se accepta parțialFormula s-a schimbat:*RNM = NBal / QT*Termenul „Adj” – s-a exclus |
| Pct. 12 | SA „Moldovagaz”nr. 02/2-2475 din 03.09.2024 | Până în a 19-a zi a lunii M+1, OST calculează plata pentru neutralitate care urmează să fie plătită de către PRE sau OST, pentru a deconta soldul contului de neutralitate al lunii precedente M. | Pct. 12 textul „*de către PRE sau OST*” se va substitui cu textul „*de către sau către PRE*”, conform pct. 190 din Regulile pieței.  | Se acceptă. |
| Pct. 13 | SA „Moldovagaz”nr. 02/2-2475 din 03.09.2024 | Dacă prețul unității de neutralitate, calculat conform Secțiunii 3, este negativ, ceea ce denotă un deficit în contul de neutralitate, atunci PRE trebuie să plătească plata pentru neutralitate OST. Dacă prețul unității de neutralitate este pozitiv, ceea ce denotă un excedent în contul de neutralitate, atunci OST trebuie să plătească plata pentru neutralitate PRE. | Pct. 13 cuvintele „*prețul unității de neutralitate*” se va substitui cu cuvintele „*tariful de neutralitate*”, potrivit pct. 10 din prezentul proiect. | Se acceptă parțial. S-a modificat în redacția *„rata de neutralitate*”. |
| Pct. 14 | SA „Moldovagaz”nr. 02/2-2475 din 03.09.2024 | 1. Plata pentru neutralitate (PN) a fiecărei PRE pentru luna M se bazează pe cantitățile de gaze naturale livrate și retrase din sistemul de transport de către PRE în cursul lunii, exprimate în MDL/kWh, se calculează după următoarea formulă:

PN= Abs (PUN) x AlUnde:* 1. PUN: prețul unității de neutralitate pentru luna M, în MDL/kWh, calculat în conformitate cu Secțiunea 2.
	2. Al: Cantități de gaze naturale transportate pentru PRE prin sistemul de transport în cursul lunii, în kWh, calculate ca sumă a cantităților alocate de PRE la punctele de intrare și la punctele de ieșire, neincluzând în calcul cantitățile alocate la punctul virtual de tranzacționare.
	3. Termenul Abs () descrie valoarea absolută a funcției între paranteze.
 | Pct. 14:* textul formulei „*PN=Abs(PUN)×Al*” se va substitui cu textul „*PN=Abs(TN)×Al*”;
* lit. a. textul „*PUN: prețul unității de neutralitate*” se va expune în următoarea redacție „*TN: tariful de neutralitate*”, conform pct. 10 din prezentul proiect;

textul lit. b. de redactat, conform prevederilor pct. 123 și pct. 189 din Regulile pieței. | Se acceptă:Formula s-a modificat *PNPRE = RNM x QPRE*   |
| Pct. 14 | „Transautogaz” S.R.L.nr. 330 din 23 august 2024 | În pct. 14 „*OST va utiliza soldul contului de neutralitate la sfärsitul fiecãrei luni pentru a calcula tariful de neutralitate (TN)”*În Sectiunea 3, pct. 14, in formula de calcul se introduce termen nou prețul unitati de neutralitate (PUN), este de remarcat că in Sectiunea 2 la care se refera punctul dat se vorbeste despre un alt termen - tariful de neutralitate (TN). Ca urmare, în text sunt introdusi doi termeni cu acelasi sens, ceea ce creeaza neîntelegeri. |
| Pct. 15 | SA „Moldovagaz”nr. 02/2-2475 din 03.09.2024 | Decontarea plăți pentru neutralitate a PRE se realizează printr-o factură separată pentru plățile pentru neutralitate în fiecare lună, emisă de OST, dacă prețul unității de neutralitate, sau emisă de către PRE, dacă prețul unității de neutralitate este pozitiv, în conformitate cu prevederile contractului de echilibrare. | Pct. 15 textul este necesar de redactat, nu este clar expusă procedura de decontare a plății pentru neutralitate. | Se acceptă.*14. Decontarea plăților pentru neutralitate se realizează lunar în baza unei facturi separate în conformitate cu prevederile Contractului de echilibrare.* |
| Pct. 15 | „Transautogaz” S.R.L.nr. 330 din 23 august 2024 | 15. Decontarea plăți pentru neutralitate a PRE se realizează printr-o factură separată pentru plățile pentru neutralitate în fiecare lună, emisă de OST, dacă prețul unității de neutralitate, sau emisă de către PRE, dacă prețul unității de neutralitate este pozitiv, în conformitate cu prevederile contractului de echilibrare. | Pct. 15, dupã parerea noastra, dupã cuvintele ”...*dacã prețul unitatii de neutralitate...*” ar trebui sã fie sintagma „este negativ”. |
| Pct. 18 | „Transautogaz” S.R.L.nr. 330 din 23 august 2024 | 18. OST publică lunar, informații privind calculul soldului contului de neutralitate și cantitățile de gaze naturale transportate prin sistemul de transport în cursul lunii, folosind modelul din Anexa 2. | OST publicã lunar informatii privind calculul soldului contului de neutralitate si cantitatile de gaze naturale transportate prin sistemul de transport în cursul lunii, folosind modelul din Anexa 2.Mentionăm că Anexa 1 si Anexa 2 nu au fost gãsite în metodologie, ceea ce sugereaza cã acestea fie au fost omise, fie nu au fost numerotate corect. | Se acceptă parțial, în următoarea redacție:*19. OST publică pe pagina electronică, până la data de 28 a lunii M+1, informații privind calculul soldului contului de neutralitate și cantitățile de gaze naturale transportate prin sistemul de transport în cursul lunii, conform modelului din Anexa nr. 2 la prezenta Metodologie.*  |
| Pct. 19 | SA „Moldovagaz”nr. 02/2-2475 din 03.09.2024 | Fiecare PRE trebuie să stabilească o garanție financiară în favoarea OST, pentru a atenua riscul de neplată de către PRE a facturilor emise de OST pentru plățile pentru dezechilibru și/sau plății pentru neutralitate. | Pct. 19 se va completa cu următorul text „ *, în condițiile stabilite în Contractul de echilibrare.*” | Se acceptă.  |
| Pct. 19-20 | SA „Moldovagaz”nr. 02/2-2475 din 03.09.2024 | Garanția financiară poate fi constituită de către PRE în una dintre următoarele forme:1. O garanție bancară irevocabilă și necondiționată, plătibilă la prima solicitare a OST, emisă de o bancă de renume licențiată să activeze în Republica Moldova.
2. Un depozit de numerar într-un cont bancar indicat de OST în contractul de echilibrare.
 | Determinarea Nivelului garanției (NG) financiare din prezentul proiect și din Contractul de echilibrare, publicat pe pagina web-oficială a SRL „Vestmoldtransgaz” este necesar de adus în concordanță. | VMTG va reîncheia contractele de echilibrare cu PRE si va publica contractul cadru de echilibrare  |
| Pct. 20, sbp. 1) | Consiliul ConcurențeiDJ-06/580-1294 din 02.9.2024 | Garanția financiară poate fi constituită de către PRE în una dintre următoarele forme:1. O garanție bancară irevocabilă și necondiționată, plătibilă la prima solicitare a OST, emisă de o bancă de renume licențiată să activeze în Republica Moldova.

Un depozit de numerar într-un cont bancar indicat de OST în contractul de echilibrare. | Cerința de bancă de renume propusă pentru eligibilitatea băncilor de a emite garanție bancară irevocabilă și necondiționată la solicitarea OST în scopul atenuării riscului de neplată, prevăzută la pct. 20 sbp. 1) din proiectul Metodologiei, este nejustificată. În condițiile în care toate băncile licențiate să activeze în Republica Moldova pot să emită garanții bancare irevocabile și necondiționate, implementarea pct. 20 sbp. 1) din proiectul Metodologiei ar putea să stabilească pe criterii subiective și neprevizibile, avantaje concurențiale neîntemeiate pentru unele bănci în raport cu altele. Astfel, la pct. 20 sbp. 1) din proiectul Metodologiei propunem excluderea cerinței ca banca să dispună de renume sau completarea pct. 20 sbp. 1) din proiect cu criterii clare și transparente pentru calificarea unei bănci de renume. | Se acceptă. |
| Pct. 25 | „Transautogaz” S.R.L.nr. 330 din 23 august 2024 | 25. În cazul în care NG (NG = PDN) nu acoperă costul dezechilibrului zilnic inițial US este obligat să suplimenteze NG în termen de cel mult 3 zile lucrătoare. În cazul în care US nu suplimentează NG, OST întrerupe accesul la PVT și Platforma Regională de rezervare de capacitate (RBP) cu preaviz de 2 zile. Accesul la PVT și RBP este reluat în momentul în care US suplimentează NG. | pct. 25: ”*In caz de necompletare a NG, OST intrerupe accesul la PVT si RBP cu preaviz de 2 zile.”* Vă sugerăm sã modificati textul pentru a include termenul „*lucratoare*”, de 2 zile lucrãtoare. | Se acceptă în următoarea redacție: „26. *În cazul în care GF nu acoperă valoarea cumulată a dezechilibrelor zilnice, PRE este obligat să suplimenteze GF în termen de cel mult două zile lucrătoare. În cazul în care PRE nu suplimentează GF, OST, cu preaviz de trei zile lucrătoare, întrerupe accesul la punctul virtual de tranzacționare (în continuare PVT) și la Platforma Regională de rezervare de capacitate (în continuare RBP). Accesul la PVT și RBP este reluat de OST în momentul în care US PRE suplimentează GF.”*  |
|  | SRL Vestmoldtransgaz | Dacă, în ultimele *3 luni*, nivelul securității financiare a unei PRE nu a crescut, PRE poate solicita scăderea GF, cu condiția ca PRE să nu aibă facturi restante în cursul anului gazier curent. GF nu poate fi, în niciun caz, mai mică decât nivelul definit la pct. 26 din prezenta Secțiune.  | PRE poate solicita scăderea GF, cu condiția ca valoarea dezechilibrului final cumulat înregistrat în cursul lunii anterioare de livrare este mai mică decât nivelul GF constituite și să nu aibă facturi restante în cursul anului gazier curent. GF nu poate fi mai mică decât nivelul definit la pct. 24 din prezenta Secțiune. | Se acceptă. |
|  | Ministerul Justiției  | *La proiectul hotărârii:*La pct. 1 textul „ , conform anexei” se va substitui cu textul „(se anexează)”, conform uzanțelor.La pct. 2 semnalăm că, regula generală privind intrarea în vigoare a actelor normative, statuată în art. 56 alin. (1) din *Legea nr. 100/2017 cu privire la actele normative*, prevede că actele normative intră în vigoare peste o lună de la data publicării în Monitorul Oficial al Republicii Moldova. Astfel, intrarea în vigoare a actului normativ la data publicării trebuie să fie argumentată în nota de fundamentare.*La proiectul Metodologiei:*Întru corectitudinea redactării, în parafa de aprobare, cuvântul „Aprobat” se va substitui cu cuvântul „Aprobată”, iar textul „nr.\_\_\_din\_\_\_2024” se va substitui cu textul „nr.\_\_\_/2024”.La pct. 1, precum și în continuarea textului, referința la abrevieri se va expune conform prevederilor art. 54 alin. (1) lit. i) din *Legea nr. 100/2017*, potrivi căruia exprimarea prin abrevieri a unor denumiri sau termeni se poate face numai după explicarea acestora în text, la prima folosire.La pct. 18 și 19, semnalăm caracterul imprecis al normei, prin urmare, recomandăm să fie indicat unde operatorul sistemului de transport (OST) va publica rata de neutralitate a lunii, precum și informațiile privind calculul soldului contului de neutralitate şi cantitățile de gaze naturale transportate prin sistemul de transport în *decursul* *lunii* (în anexele nr. 1 și nr. 2 expresia „cursul lunii” se va substitui cu expresia „decursul lunii”)..La pct. 19 se vor exclude cuvintele „la prezenta Metodologie”, or, în conformitate cu art. 55 alin. (4) din *Legea nr. 100/2017*, în cazul în care se face trimitere la o normă juridică care este stabilită în același act normativ, pentru evitarea reproducerii acesteia, se face trimitere la elementul structural sau constitutiv respectiv, fără a se indica că elementul respectiv face parte din același act normativ (observația este valabilă și pentru pct. 30).Cu referire la pct. 24, atragem atenția că acesta nu conține în sine o normă juridică, dar este în raport direct cu mai multe norme din pct. 25-30. În subsidiar, respectivele prevederi urmează să întrunească un caracter unitar şi să fie subordonate uneia şi aceleiaşi idei.Anexele nr. 1 și nr. 2 urmează a fi plasate în ordine consecutivă (în ordinea în care au fost enunțate în textul Metodologiei la pct. 17 și 19). Concomitent, semnalăm despre redarea eronată a denumirii Metodologiei, motiv pentru care, aceasta se va expune după următorul exemplu: *„Anexa nr. 1**la Metodologia de calculare a plăților**pentru neutralitate*”. Cu titlu de remarcă generală, la definitivarea proiectului se va ține cont de prevederile art. 52 alin. (2) și (3) din *Legea nr. 100/2017*, potrivit cărora punctele, de regulă, nu au denumire, sunt expuse fără utilizarea cuvântului „punct” şi se însemnează consecutiv cu numere ordinare, exprimate prin cifre arabe, urmate de punct, începând cu primul și terminând cu ultimul, de la începutul şi până la sfârşitul actului normativ. Pentru interpretare corectă și aplicare comodă, punctele pot fi divizate în subpuncte care se numerotează prin adăugarea consecutivă a cifrelor arabe, până la gradul de detaliere necesar. Ținând cont de prevederea legală enunțată, subpunctele se vor renumerota conform prevederilor legale enunțate. Spre exemplificare, în cazul diviziunilor pct. 8 numerotate prin sbp. 1)-4), acestea se vor numerota prin 8.1, 8.2, 8.3 și 8.4, respectiv, 8.4.1, 8.4.2, 8.4.3, 8.4.4. În subsidiar, Nota informativă se va înlocui cu Nota de fundamentare și se va întocmi conform anexei nr. 1 la *Legea nr. 100/2017*, care va cuprinde toate compartimentele indicate în această anexă. | Se acceptă.  |
|  | Raport anticorupție  | În redacția finală examinată prin prisma prevederilor Metodologiei de efectuare a expertizei anticorupție a proiectelor de acte legislative și normative, aprobată prin Hotărârea Colegiului Centrului nr.6 din 20 octombrie 2017, proiectul Hotărârii ANRE și Metodologiei de calculare a plăților pentru neutralitate nu conține factori și riscuri de corupție. |